Source: https://www.riigiteataja.ee/akt/121042020002
Timestamp: 2020-05-29 04:44:54+00:00

Document:
Riigi 2020. aasta lisaeelarve seadus – Riigi Teataja
Riigi 2020. aasta lisaeelarve seadus
Riigi 2020. aasta lisaeelarve seadus - sisukord
§ 2 2020. aasta riigieelarve seaduse muutmine
§ 3 Eriolukorra lahendamise ja selle mõju leevendamise vahendite eristamine muudest riigieelarve vahenditest
§ 4 Toetusmeetmeteks ette nähtud vahendite kasutamise tingimused
§ 5 Toetusmeetmeteks ette nähtud vahendite kasutamine
§ 6 Seaduse jõustumine
RT I, 21.04.2020, 2
17.04.2020 otsus nr 563
Vastu võetud 15.04.2020
§ 2. 2020. aasta riigieelarve seaduse muutmine
2020. aasta riigieelarve seaduses tehakse järgmised muudatused:
1) paragrahvi 2 lõike 9 punkt 1 muudetakse ja sõnastatakse järgmiselt:
„1) seaduse § 69 lõike 2 alusel kehtestatav riigi võlakohustuste suurim lubatud jääk 5 000 000 000 eurot;”;
2) paragrahvi 2 lõike 9 punkt 2 muudetakse ja sõnastatakse järgmiselt:
„2) seaduse § 61 lõike 41 alusel kehtestatav Vabariigi Valitsuse antavate laenude ja riigigarantiide suurim lubatud jääk 1 572 000 000 eurot;”;
3) paragrahvi 3 lõige 3 muudetakse ja sõnastatakse järgmiselt:
„(3) Riigieelarve seaduse § 48 lõikes 1 nimetatud toetusfondi kuuluvad toetuse liigid on üldhariduskoolide pidamiseks antav toetus, huvihariduse ja huvitegevuse toetus, koolieelsete lasteasutuste õpetajate tööjõukulude toetus, kohalike teede hoiu toetus, raske ja sügava puudega lastele abi osutamise toetus, asendus- ja järelhooldusteenuse toetus, tulubaasi stabiliseerimise toetus, matusetoetus, toimetulekutoetuse maksmise hüvitis ja rahvastikutoimingute hüvitis.”;
4) paragrahvi 9 tekst muudetakse ja sõnastatakse järgmiselt:
„Eesti Haigekassa seaduse § 36 lõike 12 alusel kinnitatav Eesti Haigekassa põhitegevuse tulem on järgmine:
4) 2023. aastal 0 eurot.”.
§ 3. Eriolukorra lahendamise ja selle mõju leevendamise vahendite eristamine muudest riigieelarve vahenditest
Käesoleva seaduse §-s 1 toodud eriolukorra lahendamise ja selle mõju leevendamise vahendid kajastatakse eelarve ja finantsarvestuse infosüsteemides objektikoodidega järgmiselt:
1) kulud ja finantseerimistehingud SE000040;
2) investeeringud IN000040;
3) Vabariigi Valitsuse reserv VR000040;
4) sihtotstarbeliste vahendite reserv SR000040.
§ 4. Toetusmeetmeteks ette nähtud vahendite kasutamise tingimused
(1) Käesoleva seadusega eraldatavaid COVID-19 haigust põhjustava koroonaviiruse levikuga seotud kriisi leevendamiseks ette nähtud toetusmeetmete vahendeid võib kasutusele võtta üksnes riigieelarve seaduse §-s 812 sätestatud korras.
(2) Kui käesoleva paragrahvi lõikes 1 nimetatud eesmärgil eraldatavate vahendite kasutamise tingimused ja kord kehtestatakse seaduse alusel valdkonna eest vastutava ministri määrusega, esitatakse vastav ministri määruse eelnõu enne vastuvõtmist heakskiitmiseks Vabariigi Valitsusele.
§ 5. Toetusmeetmeteks ette nähtud vahendite kasutamine
(1) Käesoleva seadusega eraldatavaid COVID-19 haigust põhjustava koroonaviiruse levikuga seotud kriisi leevendamiseks ette nähtud toetusmeetmete vahendeid võib kasutada üksnes käesolevas seaduses ette nähtud eesmärgil ja ulatuses.
(2) Käesoleva seaduse alusel eraldatavate vahendite arvelt toetuste andmisel avalikustab toetuse andja juriidilistest isikutest toetuse saajad oma veebilehel.
(3) Käesoleva seaduse alusel eraldatavate vahendite arvel antavaid investeeringutoetusi antakse üksnes uutele objektidele.
(4) Käesoleva seaduse alusel eraldatavate vahendite arvel antavate toetuste puhul, millega hüvitatakse vähenenud töötasu, järgitakse meetmete kehtestamisel tööturuteenuste- ja toetuste seaduse § 41 lõike 1 alusel kehtestatud tööhõiveprogrammis tööturumeetmele ette nähtud tingimusi.

References: § 2

§ 3

§ 4

§ 5

§ 6

§ 2
 § 69
 § 61
 § 48
 § 36

§ 3

§ 4

§ 5
 § 41